Edgars Francmanis

Edgars Francmanis (dzimis , miris ) bija latviešu ārsts, Dobeles slimnīcas izveidotājs un pirmais tās vadītājs.

 Dzīvesgājums 
Edgars Francmanis dzimis 1878. gada 6. jūnijā Dobelē kā trešais bērns tās baznīcas skolas pārziņa un ērģelnieka deviņu bērnu ģimenē. Mācījās pie tēva baznīcskolā, pēc tam Dobeles proģimnāzijā. No tās 5. klases pārgāja uz Jelgavas ģimnāziju, kuru beidza 1896. gadā. Tā paša gada rudenī uzsāka studijas Maskavas Universitātē.

1900. gadā par piedalīšanos studentu nemieros no universitātes viņu izslēdza, apcietināja un notiesāja. Viņš pabija Maskavas cietumā 1 mēnesi un Jelgavas cietumā 6 mēnešus. Pēc atbrīvošanas no cietuma turpināja studijas un 1903. gadā beidza Maskavas Universitāti. Divus gadus strādāja Maskavas guberņā, kur viņam piedzima dēls Ļevs, pēc tam 1905. gadā pārnāca par ārstu uz dzimto pilsētu Dobeli.

Sākoties Pirmajam pasaules karam, tika iesaukts armijā un kļuva par Orenburgas 105. kājnieku pulka ārstu. 1915. gadā nokļuva vācu gūstā un tur bija krievu gūstekņu ārsts. Pēc kara 1918. gadā viņš atgriezās Dobelē un iesaistījās pēckara atjaunošanas darbos.

1918.-1919. gada ziemā pēc Francmaņa un otra Dobeles ārsta Neimaņa ierosinājuma Dobelē tika atvērta slimnīca, kuras pārzinis līdz pat 1954. gadam bija Francmanis. Pēc viņa ierosinājuma tika dibināta Dobeles un tās apkārtnes veselības aizsardzības nodaļa. Francmanis bija arī Latvijas Sarkānā Krusta Dobeles nodaļas izveidotājs un priekšnieks. Kopā ar brāli Ernestu viņš bija iniciators arī Dobeles  vidusskolas dibināšanā. Lai veicinātu celtniecības darbus Dobeles apkārtnē, viņš bija viens no sabiedrības "Spars" dibinātājiem un līdzīpašniekiem (1929—1940). Francmanim izdevās saglabāt slimnīcu arī kara gados.

 Apbalvojumi un pagodinājumi 
 Triju Zvaigžņu ordenis, 3. šķira № 317 (1928).
 Latvijas Sarkanā Krusta ordenis, 1. šķira.
 Latvijas vanagu 2. šķiras Nopelnu Krusts.
 Goda nosaukums "LPSR Nopelniem bagātais ārsts" (1945).
 Edgara Francmaņa iela — iela Dobelē.

 Atsauces 

 Ārējās saites 


Kategorija:1878. gadā dzimušie
Kategorija:1954. gadā mirušie
Kategorija:Latvijas ārsti
Kategorija:Triju Zvaigžņu ordeņa komandieri
Kategorija:Dobelē dzimušie
Kategorija:Latvijas PSR Nopelniem bagātie ārsti